යතුරු පැදියක් මත තබා ගොස් තිබූ මුදල් සහ ලියකියවිලි ඇතුළු අත් බෑගයක් සොරකම් කළ බව කියන පාසල් සිසුන් දෙදෙනෙකුව අත්අඩංගුවට ගෙන ඇති බව මාදම්පේ පොලීසිය සඳහන් කරයි.අත්අඩංගුවට ගෙන ඇත්තේ මාදම්පේ ප්‍රදේශයේ පාසලක 10 වන වසර ඉගෙණුම ලබන පාසල් සිසුන් දෙදෙනෙකු වන අතර පසුගිය 04 වැනිදා මාදම්පේ ප්‍රදේශයේදී මෙම සොරකම සිදුවී ඇත.මාදම්පේ - කරුක්කුව ප්‍රදේශයේ පවත්වා ගෙන යන පෙර පාසලකට තම දරුවා රැගෙන පැමිණ මුදල්,ජාතික හැදුණුම්පත සහ රියදුරු බලපත්‍රය බහා තිබූ අත් බෑගය යතුරු පැදියේම තබා පෙර පාසලට ගොස් පැමිණ බලන විට අත් බෑගය අතුරුදහන්වී තිබුනේ යැයි කාන්තාවක් පොලීසියට පැමිණිලි කරමින් පවසා ඇත.වයස අවුරුදු 28 ක් වන ඇය මාදම්දම්පේ - මැල්ලවාගාර පදිංචි කාන්තාවකි.